Episoden opstod efter en række provokationer mellem Frederik Åkesson og Brad Rooney, hvilket i sidste ende fik førstnævnte til at forløbe sig. AaB og sportsdirektør Ole Nielsen er enig i Åkessons beslutningen. AaB Ishockeys sportsdirektør Ole Nielsen siger til aabsport.dk: - Ingen tvivl om, at vi har været utrolig glade for Frederik Åkesson både i trænerrollen og som spiller i AaB, og både Frederik, Brad og vi som klub er utrolig kede af hændelsen i forbindelse med mandagens træning. - Jeg var ikke selv til stede, da episoden fandt sted, men efterfølgende har Frederik Åkesson erkendt, at han gik over stregen, hvorfor vi er enige i hans beslutning om at trække sig fra sine opgaver i AaB, siger Ole Nielsen. Frederik Åkesson beklager det skete, og siger til aabsport.dk: - Jeg har dummet mig, og det er jeg selvfølgelig utrolig ked af. - Et par hændelser fik mig desværre helt op i det røde felt, og da jeg rent fysisk lagde hånd på Brad Rooney, så har jeg naturligvis været nødt til at tage den fulde konsekvens af episoden, forklarer Frederik Åkesson. - Jeg må gentage, at jeg er meget ked af hændelsen, og at jeg kun ønsker AaB alt det bedste - både i det kommende slutspil og fremover, slutter Frederik Åkesson. Udover en spilledags karantæne i aftenens opgør mod Herlev får episoden ikke yderligere konsekvenser for Brad Rooney.

Opsummering:
Efter en episode ved mandagens træning har Frederik Åkesson besluttet, med øjeblikkelig virkning, at trække sig som assistenttræner. Det skriver aabsport.dk.